CELEX: 62017CN0590
Language: sl
Date: 2017-10-12 00:00:00
Title: Zadeva C-590/17: Predlog za sprejetje predhodne odločbe, ki ga je vložilo Cour de cassation (Francija) 12. oktobra 2017 – Henri Pouvin, Marie Dijoux, poročena Pouvin/Electricité de France (EDF)

18.12.2017   
            
            
               SL
            
            
               Uradni list Evropske unije
            
            
               C 437/20
            
         Predlog za sprejetje predhodne odločbe, ki ga je vložilo Cour de cassation (Francija) 12. oktobra 2017 – Henri Pouvin, Marie Dijoux, poročena Pouvin/Electricité de France (EDF)
   (Zadeva C-590/17)
   (2017/C 437/24)
   Jezik postopka: francoščina
   
      Predložitveno sodišče
   
   Cour de cassation
   
      Stranke v postopku v glavni stvari
   
   
      Vlagatelja kasacijske pritožbe: Henri Pouvin, Marie Dijoux, poročena Pouvin
   
      Nasprotna stranka v postopku s kasacijsko pritožbo: Electricité de France (EDF)
   
      Vprašanja za predhodno odločanje
   
   
               1.
            
            
               Ali je treba člen 2 Direktive Sveta 93/13/EGS z dne 5. aprila 1993 o nedovoljenih pogojih v potrošniških pogodbah (1) razlagati tako, da družba, kot je EDF, ko odobri zaposlenemu nepremičninsko posojilo v okviru mehanizma pomoči pri lastništvu stanovanja, do katerega so upravičeni samo člani osebja družbe, deluje kot prodajalec ali ponudnik?
            
         
               2.
            
            
               Ali je treba člen 2 zgoraj navedene direktive razlagati tako, da družba, kot je EDF, ko odobri tako nepremičninsko posojilo zakoncu zaposlenega, ki ni član osebja navedene družbe, vendar nastopa kot solidarno odgovoren posojilojemalec, deluje kot prodajalec ali ponudnik?
            
         
               3.
            
            
               Ali je treba člen 2 zgoraj navedene direktive razlagati tako, da zaposleni v družbi, kot je EDF, ki pri njej vzame tako nepremičninsko posojilo, deluje kot potrošnik?
            
         
               4.
            
            
               Ali je treba člen 2 zgoraj navedene direktive razlagati tako, da zakonec tega zaposlenega, ki vzame isto posojilo ne kot oseba, zaposlena v tej družbi, temveč kot solidarno odgovoren posojilojemalec, deluje kot potrošnik?
            
         
      (1)  UL L 95, str. 29.